Riigiprokurör Eve Oleskil õnnestus diplomaatiliste kanalite kaudu saada Poola võimudelt kätte sarimõrvar Juri Ustimenko püstol Walther P88 ja padrunid.
Relvakauplusest Jahimaailm varastatud püstolit on vaja selgitamaks, kas sellest on tapetud keegi kuuest inimesest, kelle mõrvaga politsei Ustimenkot ja ta tapetud kursusekaaslast Dmitri Medvedjevit seostab. Relvale on vaja teha Eestis ekspertiis.
Poola võimud hoidsid püstolit kinni kui asitõendit, mille eest Suwalki ringkonnakohus Ustimenkole ebaseadusliku relva omamise pärast tingimisi karistuse mõistis.